
ΤΕΥΧΟΣ ΔΕΥΤΕΡΟ 


Αρ 


. Φύλλου 2920 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Πρόσκληση εκδήλωσης ενδιαφέροντος για την 
κάλυψη της θέσης του Προέδρου του Ελληνικού 
Ινστιτούτου Βυζαντινών και Μεταβυζαντινών 
Σπουδών. 

2 Τροποποίηση/αντικατάσταση της 411/27.1.2017 
(Β' 468) απόφασης σχετικά με τη μεταβίβαση 
άσκησης αρμοδιοτήτων του Διοικητή του Ενιαίου 
Φορέα Κοινωνικής Ασφάλισης (Ε.Φ.Κ.Α.) στους 
Υποδιοικητές. 


ΑΠΟΦΑΣΕΙΣ 

Αριθμ. Π46Α-41350 (1) 

Πρόσκληση εκδήλωσης ενδιαφέροντος για την 
κάλυψη της θέσης του Προέδρου του Ελληνι¬ 
κού Ινστιτούτου Βυζαντινών και Μεταβυζαντι¬ 
νών Σπουδών. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του ν. 4505/2017. περί «Ελληνικού Ιν¬ 
στιτούτου Βυζαντινών και Μεταβυζαντινών Σπουδών 
και άλλες διατάξεις» (Α' 189) και ειδικότερα το άρθρο 
4 αυτού. 

2. Το πρώτο εδάφιο του άρθρου 1 του ν. 1766/1951 
«Περί συστάσεως εν Βενετία Ελληνικού Ινστιτούτου Βυ¬ 
ζαντινών και Μεταβυζαντινών Σπουδών» (Α' 114). 

3. Την υπ'αριθμ. Π23ΥΦΥΠ-39553/6.10.2015 απόφα¬ 
ση του Πρωθυπουργού και του Υπουργού Εξωτερικών 
«Καθορισμός αρμοδιοτήτων Υφυπουργού Εξωτερικών 
Ιωάννη Αμανατίδη» (Β' 2223) ωςτροποποιηθείσα ισχύει. 

4. Το π.δ. 73/2015 «Διορισμός Αντιπροέδρου της Κυ¬ 
βέρνησης Υπουργών, Αναπληρωτών Υπουργών και Υφυ¬ 
πουργών» (Α' 116). 

5. Το π.δ. 125/2016 «Διορισμός Υπουργών. Αναπληρω¬ 
τών Υπουργών και Υφυπουργών» (Α’ 210). 

6. Το άρθρο 2 του Οργανισμού του Υπουργείου Εξω¬ 
τερικών, που κυρώθηκε με το άρθρο πρώτο του ν. 3566/ 


2007 «Κύρωση ως Κώδικα του "Οργανισμού του Υπουρ¬ 
γείου Εξωτερικών» (Α’ 117). 

7. Το ν. 3469/2006 «Εθνικό Τυπογραφείο, Εφημερίςτης 
Κυβερνήσεως και λοιπές διατάξεις (Α' 131). 

8. Το ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(Α' 112). 

9. Τις διατάξεις του άρθρου 4 παρ. 5 του ν. 4505/2017. 
σύμφωνα με τις οποίες η μισθοδοσία του Π ροέδρου κα¬ 
λύπτεται από τον προϋπολογισμό του Ινστιτούτου. 

10. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, εφόσον η μισθοδοσία του Προέδρου του Ελ¬ 
ληνικού Ινστιτούτου Βυζαντινών και Μεταβυζαντινών 
Σπουδών Βενετίας καλύπτεται από τον προϋπολογισμό 
του Ινστιτούτου (άρθρο 4 παρ. 5 του ν. 4505/2017). το 
οποίο είναι αυτοχρηματοδοτούμενο (άρθρο 7 παρ. 1 
του ν. 4505/2017). 

11. Την υπηρεσιακή ανάγκη, προσκαλούμε: 

Σε εκδήλωση ενδιαφέροντος για την κάλυψη της θέ¬ 
σης του Προέδρου του Ελληνικού Ινστιτούτου Βυζαντι¬ 
νών και Μεταβυζαντινών Σπουδών, τετραετούς θητείας. 

Α. ΚΑΘΗΚΟΝΤΑ ΤΟΥ ΠΡΟΕΔΡΟΥ 

Σύμφωνα με το άρθρο 4 παρ. 1 του ν. 4505/2017, ο 
Πρόεδρος του Ινστιτούτου ασκεί τη γενική και μορφω¬ 
τική διεύθυνση του Ινστιτούτου, ρυθμίζει τη συνολική 
εσωτερική λειτουργία του, πράττει καθετί το αναγκαίο, 
απαραίτητο και ενδεδειγμένο, σύμφωνα με τον εν γέ- 
νει σκοπό του, για τις σχέσεις του Ινστιτούτου με κάθε 
άλλο κράτος, φορέα, αρχή, νομικό πρόσωπο δημοσίου 
ή ιδιωτικού δικαίου και το εκπροσωπεί ενώπιον πάσης 
δικαστικής, διοικητικής ή φορολογικής αρχής, όπως επί¬ 
σης και ενώπιον κάθε πιστωτικού ιδρύματος τόσο της 
ελληνικής και της ιταλικής επικράτειας, όσο και διεθνώς. 
Ο Πρόεδρος μεριμνά για την εκπλήρωση των σκοπών 
του Ινστιτούτου, κατά τα ως άνω οριζόμενα. 

Β. ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΕΝΔΙΑΦΕΡΟΜΕΝΩΝ 

Οι ενδιαφερόμενοι πρέπει: 

α) Να έχουν την ελληνική ιθαγένεια. 

β) Οι άνδρες να έχουν εκπληρώσει τις στρατιωτικές 
τους υποχρεώσεις ή να έχουν νόμιμα απαλλαγεί από 
αυτές και να μην έχουν καταδικασθεί για λιποταξία. 

Τεύχος Β'2920/19.07.2018 


γ) Να μην έχουν στερηθεί, λόγω καταδίκης, τα πολιτικά 
τους δικαιώματα. 

δ) Να μην έχουν καταδικασθεί για κακούργημα, όπως 
και σε οποιαδήποτε ποινή για κλοπή, υπεξαίρεση (κοινή 
ή στην υπηρεσία), απάτη, εκβίαση, πλαστογραφία, απι¬ 
στία δικηγόρου, καταπίεση, δωροδοκία, απιστία σχετική 
με την υπηρεσία, παράβαση καθήκοντος, συκοφαντική 
δυσφήμηση, καθώς και για οποιοδήποτε έγκλημα κατά 
της γενετήσιας ελευθερίας ή οικονομικής εκμετάλλευσης 
της γενετήσιας ζωής. Επίσης να μην υφίσταται εναντίον 
τους εκκρεμής δίκη για κακούργημα ή για κάποιο από 
τα προαναφερόμενα πλημμελήματα. Η παραγραφή κα¬ 
κουργήματος ή πλημμελήματος, για τα οποία εκδόθηκε 
καταδικαστική απόφαση ή διατάχθηκε παραπομπή με 
τελεσίδικο βούλευμα, δεν αίρει το ανωτέρω κώλυμα. 
Η αποκατάσταση και η χάρη δεν αίρουν το ανωτέρω 
κώλυμα, εκτός εάν το εκδιδόμενο, σύμφωνα με την πα¬ 
ράγραφο 1 του άρθρου 47 του Συντάγματος, π.δ. αίρει 
και το κώλυμα αυτό. 

ε) Να μην τελούν σε στερητική ή επικουρική δικαστική 
συμπαράσταση. 

στ) Να μην έχουν απολυθεί οριστικά για πειθαρχικό 
λόγο από θέση δημοσίου υπαλλήλου ή υπαλλήλου 
Ν.Π.Δ.Δ. ή δημόσιας επιχείρησης ή οργανισμού κοινής 
ωφέλειας. 

ζ) Να έχουν την υγεία και τη φυσική καταλληλότητα 
που θα τους επιτρέπει να ανταποκριθούν στα καθήκο- 
ντά τους. 

η) Να είναι μέλη Δ.Ε.Π. πρώτης ή δεύτερης βαθμίδας 
ελληνικού Α.Ε.Ι. ή αναγνωρισμένου εκπαιδευτικού ιδρύ¬ 
ματος της αλλοδαπής, ή ερευνητές πρώτης ή δεύτερης 
βαθμίδας ή αναγνωρισμένου αλλοδαπού Ερευνητικού 
Κέντρου με συναφές αντικείμενο με τους σκοπούς του 
Ινστιτούτου, με διακεκριμένο επιστημονικό έργο και 
αποδεδειγμένη διοικητική εμπειρία, συναφή προς τους 
σκοπούς και τις δραστηριότητες του Ινστιτούτου. 

θ) Να έχουν πλούσιο συγγραφικό έργο σε μονογραφί¬ 
ες ή δημοσιεύσεις σε περιοδικά διεθνώς αναγνωρισμέ¬ 
νου κύρους που να αναδεικνύει τις εν γένει ιστορικές, 
φιλολογικές και άλλες συναφείς πτυχές του ελληνικού 
πολιτισμού κατά τους βυζαντινούς και μεταβυζαντινούς 
χρόνους. 

ι) Το ερευνητικό και συγγραφικό τους έργο να καλύπτει 
επαρκώς ορισμένους τουλάχιστον τομείς των Βυζαντι¬ 
νών και Μεταβυζαντινοί Σπουδών. 

ια) Να έχουν αποδεδειγμένη ικανότητα να αναπτύσ¬ 
σουν την έρευνα στα πεδία των Βυζαντινών και Μετα¬ 
βυζαντινοί Σπουδών όπως επίσης και διαχείρισης ερευ¬ 
νητικών προγραμμάτων. 

ιβ) Να έχουν αναγνωριστεί διεθνώς για τη συμβολή 
τους στη έρευνα των βυζαντινών και μεταβυζαντινών 
σπουδών. 

ιγ) Να έχουν διδακτική εμπειρία μεταπτυχιακών σπου¬ 
δών συνιστάμενη στη διδασκαλία επί πενταετία, του¬ 
λάχιστον, σε Προγράμματα Μεταπτυχιακών Σπουδών 
Α.Ε.Ι. της χώρας ή της αλλοδαπής και επίβλεψη, με την 
ιδιότητα του επιβλέποντος, δύο (2) τουλάχιστον διδα¬ 
κτορικών διατριβών στον χώρο των Βυζαντινών και 
Μεταβυζαντινών Σπουδών. 


ιδ) Να έχουν αποδεδειγμένη διοικητική εμπειρία σε 
διεύθυνση Σχολών, Τμημάτων, Εργαστηρίων ή Τομέων 
Ανώτατων Εκπαιδευτικών Ιδρυμάτων ή αναγνωρισμέ¬ 
νων Ερευνητικών Κέντρων επί τριετία τουλάχιστον, 
ιε) Να γνωρίζουν αποδεδειγμένα την ιταλική γλώσσα. 
Τα ανωτέρω θα πρέπει να συντρέχουν στο πρόσωπο 
των ενδιαφερομένων, επί ποινή αποκλεισμού της συμ¬ 
μετοχής τους, τόσο κατά το χρόνο υποβολής των δηλώ¬ 
σεων ενδιαφέροντος όσο και κατά το χρόνο υπογραφής 
της σχετικής Υπουργικής απόφασης ορισμού των ως 
Προέδρου του Ελληνικού Ινστιτούτου Βυζαντινών και 
Μεταβυζαντινών Σπουδών. 

Γ. ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ 
Σύμφωνα με το άρθρο 4 παρ. 1 και 5 του ν. 4505/2017, 
ο Πρόεδρος είναι πλήρους και αποκλειστικής απασχό¬ 
λησης με μόνιμη διαμονή στην έδρα του Ινστιτούτου 
(Βενετία). Ο Πρόεδρος λαμβάνει αποδοχές ημεδαπής 
και επίδομα υπηρεσίας αλλοδαπής, με όλα τα νόμιμα 
επιδόματα και προσαυξήσεις, αντίστοιχα με αυτά του 
Συμβούλου Πρεσβείας Β'που υπηρετεί στην Πρεσβεία 
της Ρώμης. Ο διοριζόμενος στη θέση αυτή τελεί, για όσο 
χρόνο διαρκεί η θητεία του στο Ινστιτούτο, σε αναστολή 
άσκησης των καθηκόντων του ως μέλος Δ.Ε.Π. 

Δ. ΑΙΤΗΣΕΙΣ - ΠΡΟΘΕΣΜΙΑ - ΔΙΚΑΙΟΛΟΓΗΤΙΚΑ 
ΣΥΜΜΕΤΟΧΗΣ 

Οι ενδιαφερόμενοι πρέπει να αποστείλουν με συ¬ 
στημένη επιστολή σε κλειστό φάκελο και την ένδειξη 
«Εκδήλωση ενδιαφέροντος για την κάλυψη της θέσης 
του Προέδρου του Ελληνικού Ινστιτούτου Βυζαντι¬ 
νών και Μεταβυζαντινών Σπουδών», στο Υπουργείο 
Εξωτερικών (ΣΤ1 Διεύθυνση Προσωπικού και Διοικη¬ 
τικής Οργάνωσης. Ακαδημίας 1. 10671. Αθήνα - γρα¬ 
φείο 208. τηλ.: 210-3681139), αίτηση συμμετοχής, την 
οποία μπορούν να προμηθεύονται από την ιστοσελίδα 
του Υπουργείου Εξωτερικών, εντός αποκλειστικής 
προθεσμίας τριάντα (30) ημερών από την επομένη της 
τελευταίας δημοσίευσης της πρόσκλησης, η οποία δη¬ 
μοσιεύεται στο ΦΕΚ και σε δύο (2) ημερήσιες εφημε¬ 
ρίδες πανελλήνιας κυκλοφορίας. Το εμπρόθεσμο των 
αιτήσεων που αποστέλλονται ταχυδρομικώς κρίνεται 
με βάση την ημερομηνία που φέρει ο φάκελος απο¬ 
στολής, ο οποίος, μετά την αποσφράγισή του, επισυ¬ 
νάπτεται στην αίτηση του υποψηφίου. Η αίτηση συμμε¬ 
τοχής επέχει θέση υπεύθυνης δήλωσης του άρθρου 8 
του ν. 1599/1986 (Α' 75). Με την αίτηση συμμετοχής συ¬ 
νυποβάλλονται τα ακόλουθα δικαιολογητικά: 

α) Πρόσφατη φωτογραφία (διαβατηρίου ή ταυτότη¬ 
τας) με αναγραφή του ονοματεπωνύμου και υπογραφή 
στο πίσω μέρος αυτής. 

β) Ευκρινές φωτοαντίγραφο των δύο όψεων του ατο¬ 
μικού δελτίου ταυτότητας ή ελλείψει ταυτότητας, φω¬ 
τοαντίγραφο των κρίσιμων σελίδων του διαβατηρίου, 
δηλαδή αυτών, όπου αναφέρονται ο αριθμός και τα 
στοιχεία ταυτότητας του κατόχου. 

γ) Υπεύθυνη δήλωση του ν. 1599/1986, στην οποία 
θα δηλώνονται (εν γνώσει των κυρώσεων που προβλέ- 
πονται από τις διατάξεις της παρ. 6 του άρθρου 22 του 
ν. 1599/1986 τα ακόλουθα: ελληνική ιθαγένεια, βεβαίω¬ 
ση ολοκλήρωσης στρατιωτικών υποχρεώσεων, λευκού 
ποινικού Μητρώου, ακρίβειας όλων των υποβαλλόμενων 
στοιχείων. 




Τεύχος Β' 2920/19.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


37039 


δ) Υπεύθυνη δήλωση του ν. 1599/1986 (Α’ 75) περί (μη) 
παραπομπής σε δίκη και περί (μη) άσκησης ποινικής δί¬ 
ωξης εις βάρος τους. 

ε) Βεβαίωση της Διεύθυνσης Προσωπικού του Α.Ε.Ι. ή 
του Ερευνητικού Κέντρου στο οποίο υπηρετούν, ή ανα¬ 
γνωρισμένου εκπαιδευτικού ιδρύματος της αλλοδαπής, 
από την οποία να προκύπτει κατ' ελάχιστο η ιδιότητά 
τους, η Σχολή και το Τμήμα στο οποίο υπηρετούν, οι διοι¬ 
κητικές θέσεις στις οποίες υπηρέτησαν, τα μεταπτυχιακά 
και ερευνητικά προγράμματα στα οποία συμμετέχουν, 
οι διδακτορικές διατριβές στις οποίες συμμετείχαν ως 
επιβλέποντες, ο βαθμός και τα καθήκοντά τους καθώς 
και η ημερομηνία ανάληψης αυτών. 

στ) Αναλυτικό βιογραφικό σημείωμα, στην ελληνική 
γλώσσα, σε δύο (2) αντίτυπα σε έντυπη μορφή, και δύο 
(2) σε ηλεκτρονική μορφή (€0 ΒΟΜ κ.λπ.). 

ζ) Αναλυτικό βιογραφικό σημείωμα, στην αγγλική 
γλώσσα, σε δύο (2) αντίτυπα σε έντυπη μορφή, και δύο 
(2) σε ηλεκτρονική μορφή (€0 ΒΟΜ κ.λπ.). 

η) Ανάτυπα δημοσιεύσεων σε δύο (2) αντίτυπα σε ηλε¬ 
κτρονική μορφή (Έϋ ΒΟΜ κ.λπ.) μόνο. 

θ) Οι τίτλοι σπουδών που έχουν χορηγηθεί από εκπαι¬ 
δευτικά ιδρύματα της αλλοδαπής, πρέπει να συνοδεύ¬ 
ονται από πράξη αναγνώρισης από το ΔΙ.Κ.Α.Τ.Σ.Α, ή το 
Ι.Τ.Ε. για την ισοτιμία τίτλου ή πιστοποιητικό αναγνώρι¬ 
σης από τον Διεπιστημονικό Οργανισμό Αναγνώρισης 
Τίτλων Ακαδημαϊκών και Πληροφόρησης (Δ.ΟΑ.Τ.Α.Π.) 
περί ισοτιμίας. 

Στην αίτηση του ο ενδιαφερόμενος πρέπει να επισυνά¬ 
πτει απαραιτήτωςτα ανωτέρω υπό (α) έως και (θ) δικαι- 
ολογητικά συμμετοχής. Αν αυτά δεν προσκομισθούν, ο 
ενδιαφερόμενος τίθεται εκτός διαδικασίας και η αίτησή 
του απορρίπτεται ως απαράδεκτη. Αντικατάσταση της 
αίτησης ή διόρθωση αυτής ή συμπλήρωση τυχόν ελλει- 
πόντων δικαιολογητικών επιτρέπεται μόνο μέχρι τη λήξη 
της προθεσμίας υποβολής των αιτήσεων. 

Η συμμετοχή των ενδιαφερομένων στη διαδικασία, 
σημαίνει ταυτόχρονα ανεπιφύλακτη αποδοχή των όρων 
της παρούσας πρόσκλησης. 

Ε.ΑΞΙΟΛΟΓΗΣΗ-ΕΠΙΛΟΓΗ 

Η Εποπτική Επιτροπή του Ινστιτούτου είναι αρμόδια 
για τη σύνταξη εισήγησης για την επιλογή του Προέδρου 
προς τους συναρμόδιους Υπουργούς. Για τη σύνταξη 
αυτής, λαμβάνει υπόψη της σχετική εισήγηση άμισθης 
τριμελούς επιτροπής αξιολόγησης που συστήνει η ίδια 
με απόφασή της και απαρτίζεται από καθηγητές πρώτης 
βαθμίδας ή αναπληρωτές καθηγητές ελληνικού Α.Ε.Ι. ή 
αναγνωρισμένου εκπαιδευτικού ιδρύματος της αλλοδα¬ 
πής ή ερευνητές πρώτης ή δεύτερης βαθμίδας ελληνικού 
ή αναγνωρισμένου αλλοδαπού Ερευνητικού Κέντρου με 
συναφές αντικείμενο με τους σκοπούς του Ινστιτούτου. 
Ο διορισμός του Προέδρου του Ινστιτούτου πραγματο¬ 
ποιείται με κοινή απόφαση των Υπουργών Εξωτερικών 
και Παιδείας, Έρευνας και Θρησκευμάτων. Η απόφαση 
διορισμού του Προέδρου δημοσιεύεται στην Εφημερίδα 
της Κυβερνήσεως (άρθρο 4 παρ. 3 του ν. 4505/2017). 
ΣΤ. ΔΗΜΟΣΙΕΥΣΗ 

Περίληψη της παρούσας να δημοσιευθεί σε δύο (2) 
ημερήσιες εφημερίδες πανελλήνιας κυκλοφορίας. 


Η παρούσα να αναρτηθεί: 

- Στην ιστοσελίδα του προγράμματος «ΔΙΑΥΓΕΙΑ» 

- Στην ιστοσελίδα του Υπουργείου Εξωτερικών και του 
Υπουργείου Παιδείας, Έρευνας και Θρησκευμάτων 

Η παρούσα να αποσταλεί: 

Σε όλα τα ελληνικά ΑΕΙ και Ερευνητικά Κέντρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2018 

Οι Υπουργοί 

Παιδείας, Υφυπουργός 

Έρευνας και Θρησκευμάτων Εξωτερικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΙΩΑΝΝΗΣ ΑΜΑΝΑΤΙΔΗΣ 


Αριθμ. 892021 (2) 

Τ ροποποίηση/αντικατάσταση της 411 /27.1.2017 
(Β’ 468) απόφασης σχετικά με τη μεταβίβαση 
άσκησης αρμοδιοτήτων του Διοικητή του Ενι¬ 
αίου Φορέα Κοινωνικής Ασφάλισης (Ε.Φ.Κ.Α.) 
στους Υποδιοικητές. 

Ο ΔΙΟΙΚΗΤΗΣ ΤΟΥ ΕΝΙΑΙΟΥ 
ΦΟΡΕΑ ΚΟΙΝΩΝΙΚΗΣ ΑΣΦΑΛΙΣΗΣ 

Έχοντας υπόψη: 

1. Τις διατάξεις 

1.1. Των άρθρων 51 παρ. 1, 57, 59 του ν. 4387/2016 
(ΦΕΚ 85/Α712.5.2016) «Ενιαίο Σύστημα Κοινωνικής 
Ασφάλειας- Μεταρρύθμιση ασφαλιστικού - συνταξιοδο- 
τικού συστήματος - Ρυθμίσεις φορολογίας εισοδήματος 
και τυχερών παιγνίων και άλλες διατάξεις. 

1.2. Του άρθρου 9 παρ. 2 και 3 του ν. 2690/1999 (ΦΕΚ 
45/Α79.3.1999) «Κύρωση του Κώδικα Διοικητικής Δια¬ 
δικασίας και άλλες διατάξεις». 

2. Την υπ' αριθμ. 37148/Δ1/13152/4.7.2018 απόφαση 
του Υφυπουργού Εργασίας, Κοινωνικής Ασφάλισης και 
Κοινωνικής Αλληλεγγύης (ΦΕΚ 382/τ. Υ.Ο.Δ.Δ./4.7.2018) 
με την οποία διορίσθηκε Διοικητής του Ε.Φ.Κ.Α. ο Σέμπος 
Λάμπρος του Ηλία, με τετραετή θητεία. 

3. Την υπ' αριθμ. 37148/Δ1/13152/4.7.2018 απόφαση 
του Υφυπουργού Εργασίας, Κοινωνικής Ασφάλισης και 
Κοινωνικής Αλληλεγγύης (ΦΕΚ 382/τ. Υ.Ο.Δ.Δ./4.7.2018) 
με την οποία διορίσθηκε Υποδιοικητής του Ε.Φ.Κ.Α. ο 
Σκοπούλης Ιωάννης του Νικολάου, με τετραετή θητεία. 

4. Την υπ' αριθμ. Δ9/56379/14950/2016 απόφαση του 
Υφυπουργού Εργασίας, Κοινωνικής Ασφάλισης και Κοι¬ 
νωνικής Αλληλεγγύης (ΦΕΚ 729/τ. Υ.Ο.Δ.Δ./30.12.2016) 
με την οποία διορίσθηκε Υποδιοικητής του Ε.Φ.Κ.Α., ο 
Τσακίρης Δημήτριος του Σταύρου, με τετραετή θητεία. 

5. Την αναγκαιότητα μεταβίβασης άσκησης αρμοδιο¬ 
τήτων του Διοικητή του Ε.Φ.Κ.Α. στους Υποδιοικητές για 
την εύρυθμη και αποτελεσματική λειτουργία του φορέα. 

6. Το γεγονός ότι με την παρούσα απόφαση δεν προ- 
καλείται δαπάνη σε βάρος του προϋπολογισμού του 
Ε.Φ.Κ.Α., αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2920/19.07.2018 


Τροποποιούμε/αντικαθιστούμε την υπ' αριθμ. 411/ 
27.1.2017 (Β' 468) απόφαση σχετικά με τη μεταβίβαση άσκη¬ 
σης αρμοδιοτήτων του Διοικητή του Ενιαίου Φορέα Κοινω¬ 
νικής Ασφάλισης (Ε.Φ.Κ.Α.) στους Υποδιοικητές. Μεταβιβά¬ 
ζουμε την άσκηση των παρακάτω αρμοδιοτήτων ως εξής: 

I. Στον Υποδιοικητή Σκοπούλη Ιωάννη: 

α) Για θέματα των Γενικών Διευθύνσεων της Κεντρικής 
Υπηρεσίας: 

1. Γενικής Διεύθυνσης Εξυπηρέτησης Ασφαλισμένων 
και Εργοδοτών 

2. Γενικής Διεύθυνσης Στρατηγικής και Ανάπτυξης 

3. Γενικής Διεύθυνσης Πληροφορικής και Επικοινωνιών 

β) Τη δυνατότητα υποβολής ερωτημάτων στη Διεύ¬ 
θυνση Νομικών Υποθέσεων, την αποδοχή των επ' αυτών 
γνωμοδοτήσεων και την αποδοχή των πρακτικών της 
Διεύθυνσης Νομικών Υποθέσεων επί δικαστικών υπο¬ 
θέσεων για θέματα των παραπάνω Διευθύνσεων. 


II. Στον Υποδιοικητή Τσακίρη Δημήτριο: 
α) Γ ια θέματα των Γενικών Διευθύνσεων της Κεντρικής 
Υπηρεσίας: 

1. Γενικής Διεύθυνσης Εισφορών και Ελέγχων. 

2. Γενικής Διεύθυνσης Καταβολής Παροχών Υγείας 
β) Τη δυνατότητα υποβολής ερωτημάτων στη Διεύ¬ 
θυνση Νομικών Υποθέσεων, την αποδοχή των επ' αυτών 
γνωμοδοτήσεων και την αποδοχή των πρακτικών της 
Διεύθυνσης Νομικών Υποθέσεων επί δικαστικών υπο¬ 
θέσεων για θέματα των παραπάνω Διευθύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2018 
Ο Διοικητής 
ΛΑΜΠΡΟΣ ΣΕΜΠΟΣ 



ΕΘΝΙΚΟ 

